*Ministarstvo za demografiju, obitelj, mlade i socijalnu politiku*

*O B A V I J E S T*

*Obavještavamo sve zainteresirane prijavitelje* *na Poziv za prijavu projekata usmjerenih unaprjeđenju kvalitete života starijih osoba u lokalnoj zajednici u okviru raspoloživih sredstava Državnog proračuna za 2018. godinu da se rok za prijavu produlje do 22. siječnja 2018. godine.*

*Slijedom navedenog, prijava se može izvršiti putem sustava* [*www.financijskepodrške.hr*](http://www.financijskepodrške.hr) *do 22. siječnja 2018. godine do 14:00 sati, a verifikacijski dokument mora se poslati do 22. siječnja 2018. godine, uključujući i 22. siječanj, putem pošte na adresu Nacionalne zaklade za razvoj civilnog društva, Štrigina 1a, 10 000 Zagreb.*

*Također napominjemo kako je u Uputama za prijavitelj, u točki 3.2., izmijenjen dio koji se odnosi na financijsko izvješće, odnosno da će se za obveznike dvojnog i jednostavnog knjigovodstva provjerit da li je udruga predala financijsko izvješće za 2016. godinu, s obzirom da rok za prijavu projekta ističe prije roka za dostavu izvješća Ministarstvu financija.*

*U popisu natječajne dokumentacije izmijenjen je i tekst „Preslika ovjerenog ugovora o najmu prostora u slučaju da prijavitelj djeluje u unajmljenom prostoru …“, te isti sada glasi „Preslika ovjerenog ugovora o najmu prostora u slučaju da prijavitelj provodi aktivnosti u unajmljenom prostoru…“ kako bi isto bilo sukladno tekstu navedenom u točki 2.1. gdje je kao posebni uvjet prihvatljivosti prijedloga za prijavu na P.1. područje navedeno kako je potrebno dostaviti dokaz o pravnom temelju korištenja prostora i opreme u mjestu u kojem se pruža usluga korisnicima (Odluka, ugovor, Izjava kojom potvrđuju da raspolažu prostorom i opremom ili slično).*

*Zagreb, 17. siječanj 2018. godine*